SPATIUL DE INDETERMINARE AL RATIONALITATII Asist dr Florin Popa, A S E , Bucuresti florinpopa10@yahoo com Abstract: The article proposes a critical analysis of an influential perspective on practical rationality, based on the assumption that the rationality of decisions and actions can be, in principle, perfectly defined by applying a set of formal criteria of unidirectional adequacy of means to ends Our critique notes that a crucial fact is ignored: most important decisions confront us with a space of indetermination, an area in which deliberation can not clearly delineate between rational and irrational solely on the basis of predefined and context-independent criteria A more appropriate representation of rationality seems to be offered by the complementary and flexible application of formal criteria (which offer a minimal set of necessary, but not sufficient, conditions) and norms open to adaptive adjustments These adjustments are not generated by the application of postulated criteria, but by decisional practice and the confrontation with alternative norms developed in other contexts Keywords: rationality, reasonableness, the space of indetermination, decision theory, decision models Problema rationalitatii ajunge sa fie abordata, mai mult sau mai putin explicit, în orice discutie cu privire la capacitatile umane de cunoastere, decizie si actiune Chiar si o analiza minimala a modului în care indivizii iau decizii si trec de la decizii la actiuni presupune o delimitare implicita a spatiului rationalitatii practice Aceasta delimitare implica, printre altele, întrebari cu privire la tipul criteriilor si al normelor utilizate, relatia dintre temeiurile deciziei si consecinte si, respectiv, relatia dintre nivelul epistemic si cel practic al rationalitatii Determinarea adevarului unor enunturi este implicit legata de modul în care întelegem sa justificam aceste enunturi pe baza unor dovezi, ca si de modul în care luam decizii sau trecem la actiune pe baza acelor enunturi Ca atare, problema adevarului implica un mod de raportare la rationalitate, atât în registru teoretic, cât si practic Dificultatea de a opera cu registre strict delimitate (rationalitate, adevar, justete sau corectitudine) spune ceva cu privire la natura rationalitatii: ea nu trebuie considerata doar - si, oricum, nu în primul rând - sub raportul continutului (care sunt normele impuse, care sunt criteriile aplicabile unei decizii sau actiuni) În mod esential, rationalitatea presupune preconditii de adecvare, aplicate oricarei decizii sau actiuni Asa cum orice argumentare sau dezbatere cu sens face, implicit, apel la constrângeri ale rationalitatii exercitate în registru teoretic, rationalitatea practica face, implicit, apel la norme de adecvare aplicabile deciziilor Adecvarea vizeaza relatia dintre antecedentele deciziei (opinii, preferinte, dorinte) si rezultatele sale, ca si relatia dintre scopurile distincte (si uneori divergente) care intervin în orientarea deciziilor Acest apel la norme nu presupune însa adoptarea unui iluzoriu "model corect" sau al unor improbabile criterii infailibile de actiune rationala Mai degraba, este vorba despre tatonari si ajustari locale ale unor norme de adecvare rationala care ramân esentialmente preliminare si modificabile Desi orice model de decizie rationala ramâne deschis criticii si ajustarilor, presupozitia rationalitatii, ca cerinta generala de adecvare a opiniilor, preferintelor, scopurilor la decizii si actiuni, este mentinuta în mod sistematic Presupozitia rationalitatii nu este parte a unui model determinat de decizie, ci conditia sa implicita de posibilitate Presupunerea ca rationalitatea practica poate fi descrisa, în mod adecvat, pe baza unui set predeterminat de criterii formale, tine, într-o masura importanta, de influenta exercitata de o anumita traditie metodologica "apriorista" (bazata pe postularea unei facultati cognitive ca baza a comportamentului rational) si de un model de rationalitate formala dezvoltat pe baza acesteia În mod specific, este vorba despre un model bazat pe ideea de "inferenta legitima" - o inferenta ghidata de principii formale, universale, a priori1 Aplicarea rigida si nediferentiata a acestui concept în stiintele sociale si în filosofie are efecte negative, sustine H Kincaid, prin faptul ca ignora caracterul esentialmente empiric al inferentelor care stau la baza regulilor metodologice În cadrul modelelor de rationalitate analizate, acest reductionism se traduce printr-o cerinta a întemeierii rationalitatii practice pe un set de criterii formale predefinite si cu aplicabilitate generala Multe din modelele explicative dezvoltate în teoria deciziei si teoria alegerii rationale se bazeaza pe presupozitii care, considerate împreuna, alcatuiesc ceea ce John Searle (2002) numeste perspectiva clasica2 Nu este vorba despre o teorie a rationalitatii clar delimitata, ci mai degraba despre un cadru teoretic partial explicitat, bazat pe conditii de adecvare rationala, care vizeaza relatiile dintre opinii si decizii, dintre antecedente intentionale, de tipul dorintelor sau preferintelor si decizii, dintre decizii si actiuni etc Perspectiva clasica poate fi descrisa drept spatiul de suprapunere al mai multor abordari similare, care împartasesc partial un set de presupozitii de rationalitate Conform acestui model, a fi rational înseamna a argumenta si a lua decizii în conformitate cu un set de criterii formale relevante - regulile logicii, teoria probabilitatii, teoria alegerii rationale etc Perspectiva clasica abordeaza rationalitatea sub aspect formal si instrumental Aspectul formal vizeaza natura criteriilor de adecvare rationala: acestea au în vedere structuri sau relatii abstracte între variabile (preferinte, utilitati, alternative), facând abstractie de contextul specific al aplicarii lor Ca atare, respectarea anumitor reguli, proceduri sau norme (de exemplu, privind consistenta interna a preferintelor) confera cu necesitate un caracter rational opiniilor sau deciziilor noastre Aspectul instrumental se refera la zona de actiune a deciziei rationale: ea are în vedere alegerea mijloacelor în functie de scopuri, însa nu si alegerea sau evaluarea scopurilor (acestea sunt date) Perspectiva clasica asuma faptul ca rationalitatea este o facultate cognitiva distincta În aceasta perspectiva, limitele ei ar fi fixate în prealabil, ca parte a unei înzestrari cognitive implicite, iar exercitarea ei nu ar putea fi împiedicata decât de factori "perturbatori" (informatii insuficiente sau eronate, emotii puternice, erori de judecata etc ) Asa cum ne folosim de limbajul articulat pentru a comunica, utilizam aceasta facultate cognitiva pentru a forma opinii adecvate si a decide cum sa actionam Însa rationalitatea nu este pur si simplu data, ea se construieste, se modifica, îsi precizeaza mai bine continutul si limitele în cadrul utilizarii sale Contextul utilizarii delimiteaza si precizeaza normele de rationalitate pe care le aplicam, implicit sau explicit, în evaluarea deciziilor Nu este vorba despre un model complet formalizabil, aplicat pe baza unui set predefinit de criterii, dupa cum nu este vorba despre un tip de rationalitate delimitabila exclusiv în plan individual (ca aplicare a unor criterii necesare si suficiente în contexte individuale), sau în plan colectiv (ca simpla agregare a actiunilor rationale individuale, în maniera modelelor rational choice) În ansamblu, perspectiva clasica include modele de decizie care împartasesc (partial sau în totalitate) urmatoarele presupozitii: "facultatea rationalitatii" este data, este constituita în prealabil la nivelul fiecarui decident, decizia rationala vizeaza exclusiv adecvarea (uni-directionala) a mijloacelor la scopuri; rationalitatea poate fi exhaustiv delimitata prin specificarea unui set de criterii cu aplicabilitate generala; aplicarea acestora se face independent de context, în sensul ca nu se produce o precizare suplimentara sau ajustare a criteriilor, în functie de situatia particulara vizata; scopurile nu sunt supuse, la rândul lor, unei evaluari rationale; deciziile sau actiunile agentului sunt determinate în totalitate de antecedentele sale intentionale (dorinte, preferinte, credinte, evaluari de natura morala etc ) Sa analizam putin presupozitia conform careia, în principiu, spatiul rationalitatii practice poate fi perfect delimitat, orice decizie sau actiune putând fi, în conditii adecvate, calificata drept rationala sau irationala Temeiurile acceptarii acestei presupozitii nu sunt nici pe departe evidente; în practica, evaluarea rationalitatii multor decizii sau actiuni este dificil de facut Nu tot ceea ce nu este, în mod evident, rational este în mod evident irational Contrar unei traditii normative asociate rationalitatii comprehensive, conform careia rationalitatea practica ar putea oferi un ghid comportamental bazat pe reguli clare, realitatea decizionala delimiteaza o imagine mult mai modesta Sunt multe cazuri în care rationalitatea practica procedeaza mai degraba prin eliminare (negativ), fara sa poata oferi în acelasi timp o metoda de delimitare stricta a propriului sau spatiu3 Interesant este faptul ca dificultatea nu pare sa tina de inadecvarea criteriilor utilizate, ci de imposibilitatea de a utiliza un criteriu predefinit de demarcatie cu aplicabilitate generala Exista o zona de indeterminare, care înglobeaza deciziile ce nu pot fi calificate drept rationale,exclusiv pe baza unui set oarecare de criterii sau a unui algoritm decizional În mod alternativ, putem spune ca sunt deciziile a caror rationalitate urmeaza sa fie stabilita sau infirmata, ramânând deocamdata indeterminata Ceea ce poate fi afirmat, cu un grad rezonabil de certitudine, este ca aceste decizii nu sunt irationale (în sensul ca nu încalca cerinte minimale evidente - adoptarea unui comportament care submineaza în mod sistematic scopurile propuse, urmarirea unor obiective contradictorii etc ) Aceasta zona de indeterminare a fost, în mod traditional, considerata rezultatul limitelor noastre psiho-cognitive legate de accesul la informatie, procesarea acesteia si deliberare Presupunerea implicita era ca, în principiu, avem capacitatea de a restrânge sau elimina aceasta zona - ca existenta sa este accidentala, temporara si tine exclusiv de limitari contextuale (capacitati limitate de obtinere si procesare a informatiei, erori de judecata etc ) Incapacitatea de a gasi un criteriu de demarcatie aplicabil în orice context decizional tinea de context, nu de criteriul de demarcatie sau modelul implicit de rationalitate utilizat Modelele de decizie rationala, bazate pe postularea unui actor rational, împartasesc o presupozitie esentiala, conform careia rationalitatea deciziilor sau actiunilor noastre poate fi stabilita în mod exhaustiv pe baza aplicarii unui set de criterii predefinite si cu aplicabilitate generala În aceasta perspectiva, rationalitatea este detasata de "obiectele" în raport cu care este exercitata - opinii, decizii, actiuni individuale Incapacitatea de a determina alternativa rationala, în orice situatie posibila, ar tine, cu alte cuvinte, de existenta unor factori care limiteaza sau perturba functionarea optima a acestei facultati cognitive Într-o lume ideala, în care actiunea acestor factori este absenta sau nesemnificativa, subiectii ar lua decizii perfect rationale Aceasta viziune optimista cu privire la rolul si posibilitatile rationalitatii este însa subminata de observarea modului efectiv, în care indivizii iau decizii si se raporteaza la modelele normative de decizie rationala Zona de indeterminare nu este un simplu rezultat al limitarii capacitatilor noastre sau al factorilor "perturbatori" de un fel sau altul Existenta ei este fireasca si reflecta diversitatea practicilor de rationalitate a caror rezonabilitate intuitiva nu corespunde unui set predeterminat de criterii de rationalitate Sa presupunem ca suntem în situatia de a decide cu ce candidat sa votam la alegerile municipale Unul dintre candidati este recomandat de experienta îndelungata în administratia locala, iar altul are un discurs politic foarte bine închegat si o prezenta publica agreabila, însa o experienta limitata în administratie Un al treilea candidat nu are niciunul din atuurile mentionate anterior, însa este un fost coleg de liceu - si, întâmplator, o persoana extrem de inteligenta Decizia mea va fi ghidata de criterii si norme, însa care anume ar trebui sa aiba prioritate în acest context? Nu vreau sa îl votez, doar pentru ca îl cunosc, însa, pe de alta parte, tocmai faptul ca îl cunosc personal îmi ofera temeiuri pentru a-l vota (stiu ca este, sau cel putin era, o persoana integra si un foarte bun negociator) Despre ceilalti doi candidati nu am decât informatii indirecte si de suprafata (ei par sa aiba anumite aptitudini sau trasaturi de caracter) E mai bine sa votez pe baza experientei directe filtrate de propria subiectivitate, sau pe baza informatiei publice, în cazul careia îmi e dificil sa verific credibilitatea surselor si temeiurile opiniilor? Apoi, ar trebui sa acord prioritate experientei profesionale, aptitudinilor personale, abilitatilor sale de manager sau negociator, sprijinului politic de care se bucura? Cel mai probabil, o combinatie în proportii variabile a acestor norme si, probabil, a altora Un raspuns adecvat poate fi dat numai în cadrul contextului respectiv Esential este faptul ca alegerea mea nu va fi ghidata de o reteta cu aplicabilitate generala, ci mai degraba rezultatul unei "negocieri" între multiple norme de rationalitate si limitari contextuale Este nevoie de discernamânt, nu de aplicarea mecanica a unui algoritm decizional Spatiul de indeterminare este expresia inadecvarii perspectivei clasice, care opereaza diferentieri nete acolo unde exista mai degraba nuante si progresii graduale Indeterminarea, vizeaza, în acest caz, faptul ca granitele rationalitatii practice nu sunt, pur si simplu, trasate în prealabil, ci se dezvaluie în cadrul aplicarii sale la contexte determinate Nu este vorba despre imposibilitatea de a califica unele decizii drept rationale sau irationale, datorita lipsei de informatie, a complexitatii contextului decizional sau a limitelor cognitive ale subiectului; în aceste cazuri, se presupune ca normele de adecvare rationala sunt clar delimitate, însa decidentul nu le poate aplica Nu incompletitudinea setului de antecedente decizionale, ci indeterminarea normelor este cea care, în aceste situatii, nu ne permite sa ne antepronuntam cu privire la rationalitatea unor decizii O alternativa este oferita de aplicarea complementara si flexibila a criteriilor formale (care aplica un set minimal de conditii necesare, însa nu suficiente) si a normelor deschise ajustarilor adaptative: "Rationamentele formale cu privire la axiomele postulate (inclusiv compatibilitatea si coerenta lor), ca si întelegerea informala a valorilor si normelor (inclusiv relevanta si plauzibilitatea lor) sunt ambele orientate în aceasta directie productiva"4 Spre deosebire de criterii, normele sunt, prin natura lor, imposibil de transpus complet într-o structura formalizata; ele nu reprezinta delimitari rigide, ci precizari orientative, deschise modificarilor Normele sunt ajustabile contextual, însa acest fapt nu presupune dependenta lor genetica de context - mai precis, nu de un context anume sau de un numar determinat de contexte precizate Normele sunt dependente contextual, doar în sensul imposibilitatii de a preciza sensul lor în afara raportarii la contexte; întemeierea lor nu se rezolva exclusiv la nivelul imediatului si al concretului, însa nici la nivelul unei transcendente care se distribuie fara nuante si precizari în orice posibila instanta determinata (în acest caz, în orice context decizional) Daca un criteriu impune o conditie de adecvare formala, o norma vizeaza adecvarea de substanta a comportamentului la situatia concreta, exercitarea discernamântului cu privire la mijloace, dar si la scopuri, valorificarea acelei rezonabilitati ireductibile la o întelegere strict instrumentala a rationalitatii Aplicarea unui criteriu de consistenta logica a opiniilor nu poate stabili rationalitatea deciziei într-un context determinat, din doua motive: pe de o parte, pentru ca ea functioneaza eliminativ, nu constructiv, neputând oferi un mijloc de selectie între mai multe decizii alternative bazate pe opinii consistente si preferinte tranzitive; pe de alta parte, pentru ca rationalitatea deciziei, înteleasa într-un registru strict instrumental, poate intra în conflict cu rezonabilitatea ei Prima presupune o ajustare uni-directionala a mijloacelor (deciziile) la scopuri (preferinte, opinii, angajamente valorice), care nu include o evaluare a rationalitatii celor din urma Prin contrast, rezonabilitatea presupune o adecvare bidirectionala a antecedentelor decizionale în raport cu deciziile, care vizeaza nu doar optimizarea instrumentala, ci în mod esential adecvarea deciziei respective în raport cu ansamblul scopurilor si angajamentelor valorice ale decidentului Acest fapt implica o analiza a rationalitatii scopurilor - a consistentei lor "interne" (unele în raport cu altele) si "externe" (în raport cu comportamentul decidentului), ca si a importantei lor relative Ca atare, "adecvarea rationala" a deciziei respective nu este evaluata prin raportare la elemente predefinite (preferinte constante, scopuri date), ci în orizontul unei convergente cu ansamblul practicilor si al normelor de rationalitate ale subiectului si ale altor decidenti Pretentia delimitarii aprioriste a unui model de decizie cu aplicabilitate generala poate conduce la rezultate contra-intuitive si percepute drept nerezonabile Rationalitatea deciziilor (construita analitic, formalizata) nu poate face abstractie de rezonabilitatea acestora (informala, contextuala, intuitiva) Daca perspectiva clasica asupra rationalitatii face apel la criterii si reguli aplicabile independent de context, rezonabilitatea face apel la norme, care sunt delimitate si reconfigurate, în buna masura, pe baza experientelor anterioare relevante si a caror aplicare este nuantata si contextuala (ceea ce nu presupune dependenta lor de context, ci imposibilitatea de a le caracteriza în afara contextului în care functioneaza) Astfel înteleasa, rezonabilitatea nu poate însa acoperi întreaga zona a rationalitatii practice, ci ofera mai degraba conditiile exercitarii acesteia Spre deosebire de rationalitate (care poarta implicit ambitia formalizarii), rezonabilitatea este flexibila, contextuala, nereductionista Ea face apel la scopuri, norme, principii - în general, la "angajamente" valorice care, în traditia rationalitatii instrumentale, sunt fie ignorate, fie luate ca atare, fara a se încerca o evaluare a rationalitatii lor5 Acest apelul la rezonabilitate recunoaste rolul esential al acelui prealabil intuitiv si experiential al oricarei evaluari rationale, care aduce laolalta bunul simt (adica recunoasterea spontana, nemediata, a justelor proportii) si discernamântul (adica delimitarea relevantului si recunoasterea esentialului) Daca modelul clasic al rationalitatii este caracterizat prin apel la criterii si reguli aplicabile independent de context, rezonabilitatea face apel la norme, care sunt delimitate, în buna masura, pe baza experientelor anterioare relevante si a caror aplicare este nuantata si contextuala (ceea ce nu presupune dependenta lor de context, ci imposibilitatea de a le caracteriza independent de context) Daca modelul clasic implica criterii predefinite si fixe, aplicabile independent de context, normele sunt ajustabile, deschise întâlnirii cu experiente noi, care pot modifica contururile zonei de indeterminare În sfârsit, daca rationalitatea este, prin excelenta, individuala (ipostazele ei colective fiind delimitate doar prin raportare la rationalitatea unui individ - sau unor indivizi - anume), rezonabilitatea pastreaza raportarea la acel prealabil social care subîntinde deciziile individuale - raportarea la un mediu interactiv implicit în care normele si practicile de rationalitate sunt puse si repuse în discutie În ultima instanta, rezonabilitatea numeste rationalitatea lipsita de morga, constienta de propriile limite si opusa oricarei forme de dogmatism În opozitie cu hybris-ul teoretic caracteristic perspectivei clasice asupra rationalitatii - în primul rând teoria alegerii rationale - rezonabilul recunoaste implicit limitele oricarui model formalizat de rationalitate si respinge ca inadecvata transformarea acestor limite (preliminare si modificabile) în granite ale rationalitatii ca atare Apelul constant la rezonabilitate poate împiedica transformarea ratiunii în obiect al rationalismului, adica al unei conceptii cu privire la rationalitate care tinde sa-si absolutizeze propriile presupozitii si sa se auto-imunizeze în fata criticii BIBLIOGRAFIE Searle, John (2002) Rationality in Action, Cambridge, Mass , MIT Press Sen, A K (1977) Rational Fools: A Critique of the Behavioral Foundations of Economic Theory, Philosophy and Public Aflairs, Vol 6, No 4 (Summer, 1977) Sen, Amartya (1995) Rationality and Social Choice, The American Economic Review; martie 1995 Sen, Amartya (1999a) Development as Freedom, Oxford: Oxford University Press Sen, Amartya (1999b) The Possibility of Social Choice, The American Economic Review; iunie 1999 Elster, Jon (ed ) (1986) Rational Choice, Oxford, Basil Blackwell Harold Kincaid (2000) Formal Rationality and Its Pernicious Effects on Social Sciences, în Philosophy of the Social Sciences 2000; 30 Habermas, Jurgen (2000b) Constiinta morala si actiune comunicativa, Ed All, Bucuresti Popper, Karl R (1998) Mitul contextului, Ed Trei, Bucuresti Newton-Smith, W H (1994) Rationalitatea stiintei, Bucuresti, Ed Stiintifica 1 Kincaid (2000), 67 2 Searle (2002) ofera o analiza interesanta a presupozitiilor perspective clasice 3 Cf Elster (1983) 4 Sen (1999b), 366 5 W H Newton-Smith distinge între evaluari minirat si maxirat ale rationalitatii deciziilor, ultimele presupunând nu doar evaluarea mijloacelor, ci si a antecedentelor deciziei: opinii, preferinte, scopuri (Newton-Smith 1994, 315 si urm ) - - 2 Vol II, nr 3/septembrie, 2010 7 Cogito - REVISTA DE CERCETARE STIINTIFICA PLURIDISCIPLINARA 